ಫ್ಯಾಂಟಮ್ ಬಳಿಕ ಕಿಚ್ಚನ ಜೊತೆ ಅನೂಪ್ ಭಂಡಾರಿ ಮತ್ತೊಂದು ಚಿತ್ರ ರಂಗಿತರಂಗ ಖ್ಯಾತಿಯ ಅನೂಪ್ ಭಂಡಾರಿ ಸದ್ಯ ಕಿಚ್ಚ ಸುದೀಪ್ ಜೊತೆ ಫ್ಯಾಂಟಮ್ ಸಿನಿಮಾ ಮಾಡ್ತಿದ್ದಾರೆ. ಸುದೀಪ್ ಅವರ ಪಾತ್ರ, ಚಿತ್ರದ ಮೇಕಿಂಗ್, ಅದಕ್ಕಾಗಿ ನಿರ್ಮಿಸಿರುವ ಸೆಟ್ ಹಾಗೂ ಫಸ್ಟ್ ಲುಕ್ ಪೋಸ್ಟರ್ ಮತ್ತು ಟೀಸರ್ಗಳಿಂದ ಭಾರಿ ಕುತೂಹಲ ಮೂಡಿಸಿರುವ ಫ್ಯಾಂಟಮ್ ಇಂಡಸ್ಟ್ರಿಯಲ್ಲಿ ಹೊಸ ಟ್ರೆಂಡ್ ಸೃಷ್ಟಿಸುವ ಸಾಧ್ಯತೆ ಹೆಚ್ಚಿದೆ. 25 ಸಲ ಹುಚ್ಚ ಸಿನಿಮಾನ ಥಿಯೇಟರ್ ನಲ್ಲಿ ನೋಡಿದ್ದೀನಿ Kirik Keerthi Filmibeat Kannada ಫ್ಯಾಂಟಮ್ ಬಿಡುಗಡೆಗೂ ಮುಂಚೆಯೇ ಕಿಚ್ಚ ಸುದೀಪ್ ಜೊತೆ ಇನ್ನೊಂದು ಚಿತ್ರ ಮಾಡಲು ಅನೂಪ್ ಭಂಡಾರಿಗೆ ಅವಕಾಶ ಸಿಕ್ಕಿದೆ. ಈ ಸಿನಿಮಾದ ಶೀರ್ಷಿಕೆ ಸಹ ಬಹಿರಂಗವಾಗಿದ್ದು, ಟೈಟಲ್ ಸಖತ್ ಸೌಂಡ್ ಮಾಡ್ತಿದೆ. ಮುಂದೆ ಓದಿ... ಸುದೀಪ್ ಜೊತೆ ಹೊಸ ಸಿನಿಮಾ ಘೋಷಣೆಅನೂಪ್ ನಿರ್ದೇಶನಕ್ಕೆ ಮತ್ತೊಂದು ಅವಕಾಶ ಕೊಟ್ಟ ಕಿಚ್ಚ ಸುದೀಪ್, ತಮ್ಮ ಕಿಚ್ಚ ಕ್ರಿಯೇಷನ್ಸ್ ಸಂಸ್ಥೆಯಲ್ಲಿ ತಯಾರಾಗಲಿರುವ ಮುಂದಿನ ಚಿತ್ರಕ್ಕೆ ಭಂಡಾರಿಯನ್ನು ನಿರ್ದೇಶಕರಾಗಿ ಆಯ್ಕೆ ಮಾಡಿದ್ದಾರೆ. ಈ ಕುರಿತು ಅಧಿಕೃತವಾಗಿ ಘೋಷಣೆಯಾಗಿದೆ. ಹೆಸರು ಅಶ್ವತ್ಥಾಮಸುದೀಪ್ ಬ್ಯಾನರ್ನಲ್ಲಿ ನಿರ್ಮಾಣವಾಗಲಿರುವ ಹೊಸ ಚಿತ್ರಕ್ಕೆ ಅಶ್ವತ್ಥಾಮ ಎಂದು ಹೆಸರಿಡಲಾಗಿದ್ದು, ಟೈಟಲ್ ಪೋಸ್ಟರ್ ಬಿಡುಗಡೆಯಾಗಿದೆ. ಮಹಾಭಾರತದಲ್ಲಿರುವ ಅಶ್ವತ್ಥಾಮನ ಕುರಿತು ಕಥೆನಾ ಅಥವಾ ಅಶ್ವತ್ಥಾಮ ವ್ಯಕ್ತಿತ್ವವುಳ್ಳ ವ್ಯಕ್ತಿಯ ಕಥೆನಾ ಎಂಬ ಕುತೂಹಲ ಕಾಡ್ತಿದೆ. ಏಕಂದ್ರೆ, ಪೋಸ್ಟರ್ನಲ್ಲಿ ಬಿಲ್ಲು ಹಿಡಿದಿರುವ ಅಶ್ವತ್ಥಾಮನೂ ಇದ್ದಾನೆ, ಗನ್ ಹಿಡಿದಿರುವ ವ್ಯಕ್ತಿನೂ ಇದ್ದಾನೆ. ಹೀರೋ ಸದ್ಯಕ್ಕೆ ಅಂತಿಮ ಆಗಿಲ್ಲಅಂದ್ಹಾಗೆ, ಸುದೀಪ್ ಬ್ಯಾನರ್ನಲ್ಲಿ ನಿರ್ಮಾಣವಾಗುತ್ತಿರುವ ಈ ಚಿತ್ರದಲ್ಲಿ ನಾಯಕ ಯಾರು ಎಂದು ಇನ್ನು ಅಂತಿಮವಾಗಿಲ್ಲ. ಹೀರೋ ಸೇರಿದಂತೆ ಉಳಿದ ಯಾವ ಕಲಾವಿದರು ಸಹ ಆಯ್ಕೆಯಾಗಿಲ್ಲ. ಫ್ಯಾಂಟಮ್ ಚಿತ್ರದ ಬಗ್ಗೆಅನೂಪ್ ಭಂಡಾರಿ ನಿರ್ದೇಶನ ಹಾಗೂ ಸುದೀಪ್ ನಾಯಕನಾಗಿ ನಟಿಸುತ್ತಿರುವ ಫ್ಯಾಂಟಮ್ ಸಿನಿಮಾ ಹೈದರಾಬಾದ್ನಲ್ಲಿ ಶೂಟಿಂಗ್ ನಡೆಯುತ್ತಿದೆ. ಈ ಚಿತ್ರದಲ್ಲಿ ನಿರೂಪ್ ಭಂಡಾರಿ ಸಹ ಪ್ರಮುಖ ಪಾತ್ರದಲ್ಲಿ ಕಾಣಿಸಿಕೊಳ್ಳುತ್ತಿದ್ದಾರೆ. source: filmibeat.com